Z A P I S N I K
2. sjednice Vijeća Gradske četvrti Podsljeme,
održane 13. srpnja 2021., u sjedištu Gradske četvrti Podsljeme, u Zagrebu, Šestinski trg 10 s početkom u 8,00 sati



NAZOČNI ČLANOVI VIJEĆA:
Krešimir Kompesak, Pero Semren, Luka Maloča, Tihomir Milovac, Snježana  Punjek,
Ana Večerin Novaković, Ivan Laco, Drago Boras, Damir Pavlek, Mirna Varga, 
Reana Senjković- Svrčić


OSTALI NAZOČNI: Goran Rogić, Bernarda Marković

Predsjedava: Krešimir Kompesak, predsjednik Vijeća.

Zapisnik vodi: Bernarda Marković


Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 2. sjednicu Vijeća Gradske četvrti Podsljeme.

	Bez rasprave, jednoglasno, Vijeće prihvaća tekst Zapisnika 1. konstituirajuće  sjednice Vijeća Gradske četvrti Podsljeme, održane 07. srpnja 2021. u sjedištu Gradske četvrti Podsljeme, Šestinski trg 10. Na prijedlog predsjednika Vijeće jednoglasno utvrđuje slijedeći



DNEVNI RED:

	1. 
	Prijedlog zaključka o izmjeni Plana komunalnih aktivnosti Gradske četvrti Podsljeme za 2021.
Predlagatelj: Krešimir Kompesak


	2. 
	Prijedlog zaključka o inicijativi za izmjenu granica Gradske četvrti Gornji grad - Medveščak i Gradske četvrti Podsljeme
Predlagatelj: Krešimir Kompesak 


	3. 
	Prijedlog zaključka o davanju mišljenja Vijeća Gradske četvrti Podsljeme na prijedloge i akte drugih gradskih tijela
Predlagatelj: Krešimir Kompesak


	4. 
	Izvješće o izvršenju Programa građenja komunalne infrastrukture na području Grada Zagreba u 2020. – davanje mišljenja
Predlagatelj: Gradonačelnik Grada Zagreba


	5. 
	Izvješće o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020. – davanje mišljenja
Predlagatelj: Gradonačelnik Grada Zagreba


	6. 
	Izvršenje programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020. – davanje mišljenja
Predlagatelj: Gradonačelnik Grada Zagreba


	7. 
	Kratkoročno zaduživanje Grada Zagreba – davanje mišljenja
Predlagatelj: Gradonačelnik Grada Zagreba


	8. 
	Odluka o ustrojstvu i djelokrugu gradskih upravnih tijela – davanje mišljenja
Predlagatelj: Gradonačelnik Grada Zagreba


	9. 
	Pitanja, prijedlozi i razno
Predlagatelj: Krešimir Kompesak




	
Ad 1.Prijedlog zaključka o izmjeni Plana komunalnih aktivnosti Gradske četvrti  Podsljeme za 2021.

Predsjednik predstavlja prijedlog Vijeću i predlaže donošenje zaključka o izmjeni Plana komunalnih aktivnosti Gradske četvrti  Podsljeme za 2021.
	
Predsjednik obrazlaže prijedlog zaključka i predlaže da se projekt Ivanov put- dogradnja javnog kanala prebaci za drugu godinu budući da postoje problemi oko izdavanja građevinske dozvole, a navedena sredstva se iskoriste za dogradnju dječjeg parka kod Tunela te pokrivanje razlika između planiranih i postignutih cijena na javnim natječajima. Nadalje, upoznaje vijećnike o tome da su osigurana dodatna sredstva za LED rasvjetu igrališta MNK Šestine, budući da je oba puta natječaj poništen zbog nedovoljnih sredstava u odnosu na pristigle ponude.

Predsjednik također pojašnjava da su u projektu Markuševec – Trg sv. Šimuna do sada bile 3 dopune na projekt, uzeti su u obzir svi prijedlozi VMO Markuševec te da je novi prijedlog za izmjene i dopune postojećeg projekta u iznosu od 48.750,00 kuna, a ukupna cijena projekta iznosi oko 100.000,00 kuna.

Za riječ se javila Reana Senjković-Svrčić i upućuje pitanje predsjedniku vezano uz izgradnju spomenika i traži obrazloženje.

Predsjednik odgovara da je na inicijativu VMO Markuševec traženo da se pokrene procedura postavljanja skulpture pok. Damiru Mikiju Mihovcu, legendi tamburaške glazbe.

Također na prijedlog VMO Gračani da se na ulazu u Podsljeme (kod Mihaljevca) postavi skulptura koja bi označavala kulturnu baštinu ovog kraja.

Luka Maloča predlaže da se ne ide u takve projekte ove godine zbog financijske situacije.
Predsjednik odgovara da se radi o prijedlogu prošlog saziva i pokretanju procedure koja zahtijeva više vremena i da što se tiče financijskog dijela za ovu godinu isto to se ne bi uvrstilo u plan. Također na pitanje o procijenjenoj vrijednosti odgovara da nema informaciju koliko bi ona iznosila budući da se radi samo o prijedlogu, odnosno samo o pokretanju projekta za idejno rješenje i dokumentaciju.
Predsjednik objašnjava da će stručna služba provjeriti je li već ušlo u plan, procedura je spora, obustavljene su sve javne nabave. Ako neće ići ove godine napraviti će se prenamjena.

Tihomir Milovac naglašava da VMO ne može odlučiti gdje će biti spomenik već da o istome odlučuje Gradska skupština Grada Zagreba u čijoj je to nadležnosti.

Predsjednik se nadovezuje na odgovor g. Milovca vezano uz proceduru te ponavlja kako je inicijativu VMO Markuševec podržalo VGČ Podsljeme.

Predsjednik daje prijedlog zaključka na glasovanje.

Vijeće jednoglasno donosi Zaključak o izmjeni Plana komunalnih aktivnosti Gradske četvrti  Podsljeme za 2021. Isti se nalazi u privitku zapisnika.


Ad 2. Prijedlog zaključka o inicijativi za izmjenu granica Gradske četvrti Gornji grad - Medveščak i Gradske četvrti Podsljeme


Predsjednik upoznaje vijećnike o inicijativi. Ističe kako je 3 puta od strane Vijeća Gradske četvrti Podsljeme dobiveno negativno mišljenje o pripojenju okretišta Mihaljevac Gradskoj četvrti Podsljeme.

Pero Semren predlaže da se inicijativa ponovno pokrene te ističe kako je najvažnije da se lokacija uredi bez obzira čiji je projekt (gradski ili gradske četvrti). Da se prilikom rekonstrukcije okretišta obilježi ulaz kao „vrata u Gradsku četvrt Podsljeme“.  

Predsjednik objašnjava da naša četvrt nema ulaganja, ali je inicijativa važna radi daljnjeg funkcioniranja.

Drago Boras postavlja pitanje odnosno daje sugestiju za postavljanje (vraćanje) ugostiteljskog objekta na okretište Mihaljevac.

Predsjednik odgovara da o tome odlučuje ZET čije je vlasništvo, VGČ nije dobilo na uvid projekt, pa ne raspolažemo s informacijom o ugostiteljskom objektu.

Pero Semren predlaže da se od Grada zatraži projekt na uvid.

Predsjednik daje prijedlog zaključka na glasovanje.

Vijeće jednoglasno donosi Zaključak o inicijativi za izmjenu granica Gradske četvrti Gornji grad - Medveščak i Gradske četvrti Podsljeme.




Ad 3. Prijedlog zaključka o davanju mišljenja Vijeća Gradske četvrti Podsljeme na prijedloge i akte drugih gradskih tijela

Predsjednik predlaže da VGČ Podsljeme na svojim sjednicama daje mišljenja samo u slučajevima kada se radi o značajnim projektima Grada Zagreba i o svim temama koje se odnose na Gradsku četvrt Podsljeme.

	Predsjednik daje prijedlog zaključka na glasovanje.

Vijeće jednoglasno bez rasprave donosi: 

ZAKLJUČAK
o davanju mišljenja Vijeća Gradske četvrti Podsljeme 
na prijedloge i akte drugih gradskih tijela

1. Vijeće Gradske četvrti Podsljeme davat će svoje mišljenje samo na akte Gradske skupštine Grada Zagreba i drugih gradskih tijela koji su direktno vezani za područje  Gradske četvrti Podsljeme ili su od općeg interesa Grada Zagreba.
   
2. Ovaj Zaključak dostavlja se Gradskom uredu za mjesnu samoupravu i Stručnoj službi Gradske Skupštine.



Ad 4. Izvješće o izvršenju Programa građenja komunalne infrastrukture na području Grada Zagreba u 2020. – davanje mišljenja

[bookmark: _Hlk77687487]Predsjednik Vijeća ističe kako su materijale za ovu točku svi članovi Vijeća dobili na mail. Daje prijedlog zaključka na glasanje.


Vijeće sa 7 glasova za i 4 protiv bez rasprave daje pozitivno mišljenje na Izvješće o izvršenju Programa građenja komunalne infrastrukture na području Grada Zagreba u 2020.


Ad 5. Izvješće o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020. – davanje mišljenja

Predsjednik Vijeća ističe kako su materijale za ovu točku svi članovi Vijeća dobili na mail. Daje prijedlog zaključka na glasanje.
.

Vijeće jednoglasno bez rasprave daje pozitivno mišljenje na Izvješće o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.


Ad 6. Izvršenje programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020. – davanje mišljenja


Predsjednik Vijeća ističe kako su materijale za ovu točku svi članovi Vijeća dobili na mail. Daje prijedlog zaključka na glasanje.

Vijeće sa 7 glasova za i 4 protiv bez rasprave daje pozitivno mišljenje na Izvršenje programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020.


Ad 7. Kratkoročno zaduživanje Grada Zagreba – davanje mišljenja

Predsjednik Vijeća ističe kako su materijale za ovu točku svi članovi Vijeća dobili na mail. Daje prijedlog zaključka na glasanje.

Vijeće sa 7 glasova za i 4 protiv bez rasprave daje negativno mišljenje za Kratkoročno zaduživanje Grada Zagreba.


Ad 8. Odluka o ustrojstvu i djelokrugu gradskih upravnih tijela – davanje mišljenja

Predsjednik Vijeća ističe kako su materijale za ovu točku svi članovi Vijeća dobili na mail. Daje prijedlog zaključka na glasanje.

Vijeće jednoglasno bez rasprave daje pozitivno mišljenje na Odluku o ustrojstvu i djelokrugu gradskih upravnih tijela.


Ad 9. Pitanja, prijedlozi i razno

Pero Semren  predlaže da se u ulici Nad Tunelom vrati pano Ivica-Janica u obliku u kakvom je bila ranije. Predsjednik informira vijećnike kako je procedura već pokrenuta prema Zrinjevcu te da je također zatraženo da se oko žičare redovito zalijeva trava i drveće.

Luka Maloča smatra da je sada prekasno za zalijevanje jer se sve nažalost osušilo.

Predsjednik upoznaje vijećnike sa rasporedom koordinacijskih sastanaka tijekom ovog i idućeg tjedna sa vijećima mjesnih odbora, podružnicama ZGH Zrinjevcem, Zagrebačkim cestama i Vodoopskrbom i odvodnjom, Komunalnim redarstvom, ZET-om, Policijskim postajama...

Predsjednik informira vijećnike o stalnim telefonskim pozivima građana vezanim za košnju kosine kod OŠ Gračani te da će danas na koordinaciji o istome obavijestiti direktora Zrinjevca. Nadalje, objašnjava vijećnicima problematiku vezanu uz održavanje odvodnje i čišćenje kanala na području naše gradske četvrti.

Predsjednik se osvrnuo na novinske članke i društvene mreže na kojima se kako kaže govore neistine vezane uz početak radova na kružnom toku u Šestinama. Posao je preuzeo Strabag i radovi koji će započeti u ponedjeljak bi prema predviđanjima trebali završiti za 3 mjeseca. U 1. fazi radova trebao bi se dovršiti kružni tok u roku od mjesec dana.

Drago Boras smatra kako bi takve poslove trebali izvoditi lokalni mali poduzetnici ili obrtnici građevinci koji bi isti dovršili u roku.

Predsjednik navodi primjer loše procjene postavljanja VIP ormarića u ulici Isce zbog čega je ugrožena sigurnost sudionika u prometu te ističe kako će od Podružnice Digitalni grad zatražiti izmještanje navedenog ormarića. 

Predsjednik prenosi najnoviju informaciju od pročelnika GU za prostorno uređenje... o tome u kojoj je fazi rješavanje problematike oko žičare. Čeka se rješenje sanitarne inspekcije vezano uz buku, kako bi se moglo krenuti u postupak konačnog stavljanja žičare u pogon.

Mirna Varga predlaže da se postave stupići kod žičare.

Drago Boras predlaže da se pokrene inicijativa zabrane postavljanja ležećih policajaca za koje smatra da su previsoki i pregusto postavljeni.

Tihomir Milovac navodi kako je Gradska skupština Grada Zagreba odbila ideju o uklanjanju ležećih policajaca. Smatra kako je potrebno prilikom postavljanja regulirati visinu.

Predsjednik naglašava da prometni stručnjaci često nisu pitali VGČ Podsljeme za mišljenje vezano uz postavu ležećih policajaca.

Predsjednik postavlja pitanje vijećnicima treba li donositi odluku o tramvajskoj pruzi u Gračanima.
Luka Maloča navodi kako je VMO Gračani predložilo da se ukine noćna tramvajska linija, a umjesto tramvaja uvede autobus.
Predsjednik predlaže ako građanima smeta buka da se  uvede ZET-ova autobusna linija koja bi prometovala Gračanskom cestom.

Vijeće se jednoglasno složilo da se pronađe alternativa za noćnu tramvajsku liniju u Gračanima te će uputiti dopis ZET-u i Sektoru za promet.

Drago Boras predlaže da se na okretištu Mihaljevac napravi besplatno parkiralište za građane koji su udaljeni od javnog gradskog prijevoza da mogu parkirati svoje osobne automobile i dalje prema gradu ići javnim gradskim prijevozom.
Pero Semren je podržao prijedlog.

Predsjednik predlaže vijećnicima da se donese zaključak Vijeća da se ne podržava izgradnja fontane na rotoru Šestine. Predlažemo da se  površina uredi hortikulturom npr. u obliku šestinskog kišobrana ili nekim drugim simbolom ovog kraja ili da se sredstva ako je moguće preusmjere za asfaltiranje prema potrebama.

Vijeće jednoglasno donosi Zaključak o neslaganju VGČ Podsljeme da se na lokaciji rotora u Šestinama izgradi fontana.

Pero Semren postavlja pitanje što je sa raskrižjem u ulici Bliznec, gdje zbog potoka propada cesta.
Goran Rogić odgovara kako je Sektor za ceste pokrenuo izradu projektne dokumentacije za izgradnju kružnog toka na navedenoj lokaciji. Po završetku dokumentacije, Sektor za ceste će pokrenuti postupak nabave za gradnju.

Drago Boras postavlja pitanje za prometnu problematiku u ulici Podrebernica.
Predsjednik traži da stručna služba Gradske četvrti Podsljeme pozove g. Borasa na očevid kada se isti zakaže.

Predsjednik obavještava vijećnike o zahtjevu ravnatelja OŠ Gračani da dječji park kod škole bude samo za korištenje djeci koja su učenici u školi. Namjera je bila da ga koriste svi građani dok se ne izgradi park na Tunelu. Također se planira izgradnja još jednog parka sa 3 sprave na Bliznecu kod gondole.

Luka Maloča upozorava na mogućnost stvaranja velikih prometnih gužvi i nemogućnosti parkiranja u Markuševcu zbog skorog otvorenja Doma za starije u Markuševcu.
Predsjednik se slaže i dodaje kako je u planu izgradnja parkirališta, ali zbog neriješenih imovinsko-pravnih odnosa na čestici vodi se sudski spor između Grada Zagreba i privatnog vlasnika koji još uvijek nije okončan. 

Predsjednik se završno obraća vijećnicima sa molbom da što prije upute prijedloge mailom stručnoj službi naše Gradske četvrti kako bi se kvalitetno pripremio plan za slijedeću godinu.

Predsjednik se zahvaljuje svima na sudjelovanju na sjednici.


Dovršeno u 9,15 sati.



Zapisnik vodila:

Bernarda Marković



KLASA: 026-02/21-001/187
[bookmark: _GoBack]URBROJ: 251-06-11-2-21-2
Zagreb, 13. srpnja 2021.

